《晓望 其一》
宋代·卢奎

武陵都会俗豪奢，井邑云连几万家。东望李洲馀橘实，西迎秦万出桃花。

宦游稔识衣冠盛，罢去犹怜道路赊。十九年来人事改，暮山依旧锁烟霞。

作者简介：名或作魁。宋邵武人，字公奎，一字强立。徽宗政和二年进士。官至江西转运判官。晚年居黔中。其学多得于杨时。尝撰《毋我论》，故人称“卢毋我”。有《笔录》等。